ddrg/super_eurlex huggingface dataset:
20.

Det Europæiske Regionsudvalg opfordrer Kommissionen til at være særlig opmærksom på CO 2 -prissætningssystemet. Klimaomstillingen kræver nye investeringer, især i den private sektor, til tilpasning og modvirkning. For at kunne tiltrække de nødvendige investeringer bør prisen på CO 2 fastsættes på et forudsigeligt og hensigtsmæssigt niveau. Et sådant system bør opmuntre energiselskaber og andre virksomheder til at spille en vigtig rolle med hensyn til at nå klimamålene og finde frem til nye kulstofneutrale løsninger. Udvalget understreger, at der er behov for et mere effektivt CO 2 -prissætningssystem for at gøre CO 2 til en gennemsigtig del af det økonomiske system og fremme omstillingen til kulstofneutralitet. Et sådant system skal udformes med henblik på at tilskynde energivirksomheder og andre virksomheder til at skabe nye kulstofneutrale løsninger, hvilket ville skabe lige vilkår for bæredygtige tiltag og udgøre et afgørende værktøj til at gøre CO 2 til en gennemsigtig del af omstillingen på alle niveauer og i alle sektorer. Udvalget opfordrer EU til at vise stærkt globalt lederskab i udviklingen af det nødvendige system inden 2030 og i forhandlingerne om lignende elementer med sine globale handelspartnere;
63.

påpeger, at turisme bør ses som en del af løsningen og ikke som problemet , og at det derfor er nødvendigt at udarbejde forslag til foranstaltninger, der adskiller sig fra de allerede eksisterende, og at give de igangværende mere fremdrift. Udvalget peger i den forbindelse på behovet for at regulere de nye former for turisme og platformene i den kollaborative økonomi i overensstemmelse med kriterierne for fair konkurrence, for at styrke kontrol- og inspektionssystemerne og sikre kvaliteten og lovligheden af de tjenesteydelser, der udbydes, inden for en fælles ramme af fri erhvervsmæssig konkurrence, samtidig med at den fastboende befolknings kulturarv, kultur, identitet og livskvalitet bevares;
42.

fastholder, at det for at validere princippet om, at »der ikke findes affald« og forhindre brugen af nye ressourcer er afgørende, at der indføres en forpligtelse til at bruge genanvendte materialer. Udvalget opfordrer indtrængende Kommissionen til at opstille kriterier, hvorefter en væsentlig del af de nye produkter skal fremstilles af genanvendte materialer og anbefaler, at dette gøres til et element i strategien for centrale produkters værdikæder.
47.

opfordrer Kommissionen til at overveje muligheden for at udnytte de lokale og regionale myndigheders potentiale til på forhånd at vurdere håndhævelsen af den foreslåede lovgivning, da det i mange tilfælde er disse myndigheder, der har ansvaret for at gennemføre den, når den er vedtaget. Lokale og regionale myndigheder har også forudsætninger for at teste løsninger og modtage direkte feedback om overholdelsen;
41.

anerkender, at den stigende andel af ældre i befolkningen udgør en udfordring for systemernes bæredygtighed, men påpeger, at det også åbner for muligheden for nye økonomiske aktiviteter. Ældre kan yde et markant bidrag til økonomisk vækst som uafhængige og aktive forbrugere af serviceydelser og som samfundsmedlemmer. I forbindelse med bestræbelserne på at forlænge arbejdslivet er det vigtigt at gøre brug af ældre arbejdstageres viden og også give dem mulighed for at forbedre deres faglige kompetencer. En sund aldring må understøttes af tiltag for sundhedsfremme, sygdomsforebyggelse og bekæmpelse af ensomhed. Velværet på arbejdet, det generelle helbred og modstandsdygtigheden på arbejdet skal også forbedres for at sikre, at længere liv også fører til længere arbejdsliv. For at have en god alderdom er det vigtigt, at ældre sikres adgang til prismæssig overkommelig pleje af høj kvalitet. For at udskyde behovet for langvarig pleje og forkorte varigheden af den er det nødvendigt at forbedre de ældres funktionelle kapacitet, og det er nødvendigt at gøre en række forebyggende serviceydelser og foranstaltninger til en aktiv alderdom tilgængelige. Fattigdom blandt pensionister skal forhindres, og den bedste måde at gøre det på er ved at sikre passende pensioner, således at der er garanti for, at alle ældre har tilstrækkelige ressourcer til en anstændig tilværelse, samtidig med at man tager højde for den kløft, der er mellem mænds og kvinders pension. I den forbindelse hilses Kommissionens rapport om effekten af demografiske forandringer samt grønbogen om aldring velkommen;
40.

glæder sig over, at Den Europæiske Standardiseringsorganisation (CEN) og Den Europæiske Komité for Elektroteknisk Standardisering (Cenelec) er nået til enighed om at give adgang til en række europæiske standarder for visse former for medicinsk udstyr og personlige værnemidler for at øge og omstille europæiske virksomheders produktionskapacitet med henblik på at afhjælpe manglende lagerbeholdning;
38.

peger på en række mere specifikke anbefalinger: — mener, at der bør ske en overvejelse af effektivitetsaspektet. F.eks. kan en region, der investerer mange ressourcer i at forbedre sit innovationssystem, betegnes som ikke-effektiv (med hensyn til ressourceforbrug). Det kan også forekomme, at regioner med færre ressourcer afsat til innovation kan nå bemærkelsesværdigt høje effektivitetsniveauer — peger på, at det fremgår af RIS, at de tættere befolkede områder har en tendens til at være mere innovative, men at der ikke angives noget om, hvilke foranstaltninger eller instrumenter EU bidrager med, for at de mindre tæt befolkede områder kan blive mere innovative — anfører, at RIS heller ikke måler andre elementer, som kan være af betydning for regionerne, f.eks. hjerneflugt og ansvarlig innovation — anbefaler, at der i 2021-versionen af RIS indføres et kapitel om virkningerne af brexit for EU's innovationsindikatorer — foreslår, at der i lyset af covid-19-pandemien ses nærmere på spørgsmålet om at opbygge regional modstandsdygtighed gennem innovation i 2021-versionen af RIS. Det vil ligeledes være nyttigt at vurdere sårbarheden af de regionale strategier for intelligent specialisering i krisetider — anbefaler, at der i forbindelse med RIS tages højde for de europæiske regioners forskelligartethed og det begrænsede datamanøvrerum, og at man sammen med de regionale (og nationale) statistiske kontorer sørger for at fastlægge fælles kriterier (og indikatorer) på europæisk plan;
44.

tager i den forbindelse den særlige tildeling til byområderne inden for rammerne af Den Europæiske Fond for Regionaludvikling (EFRU) til efterretning, men henviser samtidig til, at en sådan tildeling i tilsvarende størrelse også skaber behov for et modstykke til landområder. Udvalget mener, at det på lang sigt giver mere mening at fastsætte en selvstændig tildeling til den dækkende udbydelse af de tjenester, der bidrager til en afbalanceret territorial udvikling og fremme af alle lokale og regionale myndigheders robusthed (bredbåndsinfrastruktur, hospitaler og sundhedspleje, transportinfrastruktur osv.). På denne måde fremmes grundlaget for, at borgere og virksomheder også bosætter sig uden for bycentrene, hvilket skaber arbejdspladser og reducerer tilvandringspresset i byerne;
38.

understreger betydningen af handlingsplanen for den cirkulære økonomi, da den giver et afsæt for geografisk kortere forsyningskæder, og understreger, at den cirkulære økonomi påvirker næsten alle former for klynger og industrier, og at mange SMV'er trods igangværende bestræbelser på at omdanne traditionelle økonomi- og forretningsmodeller ikke er klar til dette skift, og at mange er villige til at handle, men ved ikke hvordan. Udvalget understreger, at mindre virksomheder oplever ulemper, når de tager cirkularitet til sig, på grund af deres begrænsede kapacitet, ressourcer, tid og tilgængelige viden til at investere i og håndtere den dermed forbundne administration og overholdelse af regler og standarder. Udvalget anmoder Kommissionen om mere gunstige politikker til at øge det cirkulære skift og om at tilpasse lovgivningen for at gøre dette skift muligt i stedet for at hindre det, idet den cirkulære økonomi i denne henseende ville drage fordel af et indre marked for affald;
55.

efterlyser oprettelse af et delprogram for øerne i Middelhavsområdet under det fremtidige Interreg MED-program for 2021-2027 som en mere effektiv metode til at arbejde med de EU--ressourcer, der er bestemt for øområderne.
23.

anerkender, at samhørighedspolitikken vil spille en stadig vigtigere rolle med hensyn til at støtte medlemsstaternes igangværende økonomiske reformproces ved at styrke tilknytningen til det europæiske semester. Udvalget fremhæver på den baggrund, at det haster med en gennemgribende reform af det europæiske semester og EU's økonomiske styring i retning af en gennemsigtig, inklusiv og demokratisk proces. Hvis det europæiske semester ikke gennemgår en reform, er der en risiko for, at samhørighedspolitikken bliver mere og mere centraliseret, og at det fører til en top-down-tilgang til genopretningsplanerne og en tilbagevenden til politikker, der ikke tager højde for den økonomiske, sociale og territoriale samhørighed mellem og internt i medlemsstaterne og lægger hindringer i vejen for de offentlige investeringer, der er akut behov for til en bæredygtig genopretning i EU. Kommissionen bør derfor sikre, at medlemsstaterne inddrager regionerne gennem hele processen for det nationale semester og sikre, at finansieringen af landespecifikke henstillinger med midler fra samhørighedspolitikken har en tydelig stedbaseret dimension;
glæder sig over, at Kommissionen i november 2020 for første gang fremlagde en EU-strategi for ligestilling for lesbiske, bøsser, biseksuelle, transkønnede, ikkebinære personer, interkønnede og queer-personer (LGBTIQ). En af de fire søjler i Kommissionens strategi er at sørge for LGBTIQ-personers sikkerhed.

Vold mod LGBTIQ-personer er imidlertid endnu ikke blevet analyseret på grundlag af repræsentative data, som vil gøre det muligt at udvikle relevante tilgange til den fremtidige bekæmpelse af vold.

Onlineundersøgelsen »A Long Way to Go for LGBTI Equality«, som er offentliggjort af Den Europæiske Unions Agentur for Grundlæggende Rettigheder (FRA), giver værdifulde oplysninger om LGBTIQ-personers erfaringer med forskelsbehandling og vold, men som en frivillig onlineundersøgelse er den ikke statistisk repræsentativ, idet der ikke er tale om tilfældig udvælgelse. På denne baggrund opfordrer Regionsudvalget Kommissionen til som led i sin LGBTIQ-strategi med jævne mellemrum at iværksætte og finansiere en anonym og repræsentativ EU-undersøgelse af mørkeområdet for LGBTIQ-personers voldsoplevelser, herunder af vold i parforholdet, som skal gennemføres og evalueres uafhængigt i alle EU's medlemsstater;
38.

Det Europæiske Regionsudvalg opfordrer Kommissionen til at ajourføre den eksisterende europæiske kvalitetsramme for langtidspleje fra 2012 for at holde trit med den seneste udvikling inden for langtidspleje og dermed forbundne kvalifikationskrav og med henblik på at fremme mobiliteten for plejepersonalet. Udvalget foreslår i den henseende, at Kommissionen og medlemsstaterne indfører et EU-kvalitetsstempel for den professionelle funktion »person, der yder pleje for en ældre eller en omsorgskrævende person«, hvad enten der er tale om en institutionaliseret kontekst eller ej, med henblik på at sikre kompetencer og kvalifikationer hos de personer, der yder denne form for tjenester. Der skal etableres fælles referencestandarder i den nuværende EU-kontekst med et godkendt kvalitetscertifikat, der er tilpasset behovene i den enkelte medlemsstat. Udvalget understreger, at de plejekrævendes rettigheder og deres fysiske og mentale velbefindende fortsat skal have højeste prioritet, herunder forebyggelse og bekæmpelse af ensomhed;
33.

understreger, at de fleste byer og regioner ikke kender deres aktuelle og tidligere niveau af CO 2 -udledning, hvilket gør det vanskeligt for dem at kvantificere deres indsats og udstikke en effektiv kurs mod klimaneutralitet. Udvalget opfordrer Kommissionen til at hjælpe med at stille den nødvendige tekniske og kompetencemæssige bistand til rådighed for de lokale og regionale myndigheders emissionsevaluering, navnlig ved at gøre fuldt brug af lokale og regionale energiagenturer, lokale og regionale klimaforandringsmyndigheder og andre relevante parter. Samtidig anbefales det, at man etablerer en klimaforvalterfunktion i de lokale forvaltninger med henblik på at fremme pagten på kommunalt niveau og koordinere og implementere handlingsplanerne for bæredygtig energi og klima. Forvaltninger af mindre omfang kan deles om denne funktion;
35.

er fortaler for, at der inden for de europæiske rammer for digitalt uddannelsesindhold udvikles et teknologisk væksthus til at skabe indhold, der er standardiseret i overensstemmelse med SCORM-modellen (Shareable Content Object Reference Model) og er af høj kvalitet i overensstemmelse med OER-modellen for åbne undervisningsressourcer (Open Educations Resources), og til at hjælpe lærere og andre fagpersoner med at skabe indhold og studieprogrammer og -ressourcer i overensstemmelse med ovennævnte kriterier. Det er nødvendigt at styrke samarbejdet og udvekslingen af materiale og god praksis. Udvalget anbefaler, at denne enhed bistår de nationale undervisningsministerier med at vurdere de teknologiske applikationer, så pengene bruges på den bedste teknologi, der foretages omhyggelige analyser og data, der måtte blive indsamlet, anvendes hensigtsmæssigt;
41.

støtter, at bæredygtighedskonceptet allerede anvendes i udviklingsfasen for kemikalier. Bæredygtige stoffer skal være kendetegnet ved, at de produkter, der fremstilles af dem, kan genanvendes fuldt ud og dermed blive et sikkert råmateriale i den videre produktion. Fremstillingsprocessen er direkte og uløseligt forbundet med produktdesign- og -udviklingsprocessen. Hvis der allerede tages hensyn til et produkts livscyklus i designfasen, vil bæredygtig produktion komme til at spille en rolle, der fremmer skabelsen af bæredygtige produkter og mindsker eller fjerner de negative indvirkninger på miljøet og samfundet. Målet er, at kemikalieindustrien skal være kulstoffattig, energieffektiv, sikker med hensyn til produktion og anvendelse samt konkurrencedygtig, og at de udfordringer, industrien står over kan overvindes;
49.

Det Europæiske Regionsudvalg glæder sig over lanceringen af den økonomiske plan og investeringsplanen for Vestbalkan som et centralt instrument til støtte for den økonomiske genopretning og udvikling i landene på Vestbalkan i den kommende tid. Udvalget gør opmærksom på, at det er vigtigt rettidigt og på behørig vis at inddrage de lokale og regionale myndigheder i programmeringen og overvågningen af gennemførelsen af foranstaltninger eller finansierede projekter, og at der i den forbindelse skal anvendes høje standarder for gennemsigtighed, adgang til oplysninger og åbne data;
39.

Det Europæiske Regionsudvalg understreger, at det ud over at udnytte de nye muligheder for vedvarende energi fortsat er vigtigt at sikre, at det europæiske net udvides som en prioritet, og at hver region forbindes med det fælles europæiske energinet. Dermed kan de vedvarende ressourcer, der er til rådighed i de forskellige områder, bedre supplere hinanden. Det haster også med minimumsstandarder for en sikker elforsyning og for opretholdelse af netstabiliteten;
37.

er af den faste overbevisning, at det var den rigtige beslutning af lade EU købe vacciner på vegne af medlemsstaterne. Med hensyn til at forbedre situationen, hvad angår fremstillingen af vacciner, lægemidler og medicinsk udstyr, fastholder udvalget, at EU bør søge at begrænse sin afhængighed af tredjelande til et minimum. Udvalget mener endvidere, at virksomheder, der har udviklet vacciner med hjælp fra offentlige midler, bør dele deres patenter med andre virksomheder for at styrke produktionskapaciteten i Europa;
33.

mener, at for at opfylde potentialet i Kommissionens kommende forslag til nationale handlingsplaner mod racisme er det nødvendigt med robuste procedurer for at sikre, at de gennemføres inden for de fastsatte tidsrammer med klare og målbare mål, og at fremskridtene overvåges på både nationalt niveau og EU-niveau, hvor Kommissionen påtager sig det fulde ansvar for sin del af opfølgningen;
35.

fremhæver, at et stort antal parallelle programmer uden forbindelse til hinanden skaber forvirring og sandsynligvis ineffektivitet i brugen af offentlige midler. Det er nødvendigt at harmonisere den offentlig finansiering til forskning og innovation for at maksimere sammenhængen i og virkningen af investeringer og udnytte forskernes tid bedst muligt. Udvalget går ind for at kombinere regionale, nationale og europæiske foranstaltninger og støtte med henblik på at skabe en meget større virkning end den, der opnås med forskellige separate programmer, og dermed effektivt bidrage til et højtydende europæisk forskningsrum inden for den blå økonomi;
57.

fremhæver, at et styrket samarbejde med strategiske partnere skal kædes sammen med ansvarlige indkøb. En høj koncentration af udbuddet i lande med lavere sociale og miljømæssige standarder udgør ikke kun en risiko for forsyningssikkerheden, men kan også forværre sociale og miljørelaterede problemer. Målet må derfor i første omgang være en international aftale på WTO-plan, der har til formål at sikre en høj grad af gennemsigtighed og en konsekvent sporbarhed i forsynings- og handelskæder med hensyn til de sociale og miljømæssige standarder, der skal anvendes ved udvinding af råstoffer i tredjelande. I forlængelse heraf bør der så hurtigt som muligt indledes forhandlinger om en systematisk forbedring af disse standarder, som det allerede er tilfældet i de eksisterende EU-frihandelsaftaler. Udvalget glæder sig over den konfliktmineralforordning, der trådte i kraft den 1. januar 2021, og tilskynder Kommissionen til så hurtigt som muligt at fremlægge et ambitiøst forslag om due diligence i forsyningskæder;
38.

gør gældende, at energi skal være et gode, der er til at betale for alle, og at energifattigdom har store sociale, økonomiske og miljømæssige konsekvenser. Udvalget understreger, at den onde cirkel af energifattigdom ikke blot rammer udsatte familier og personer, men at også virksomheder og undertiden små lokale virksomheder kan blive ramt af lignende dynamikker, hvor de midler, de har til rådighed, ikke rækker til at dække de stigende udgifter til energitjenester, som derfor bliver en større og større byrde for det almindelige budget. Udvalget opfordrer derfor Kommissionen til at undersøge, om analysen af energifattigdom kan udvides til at omfatte mere end blot husstande, og tage højde for den ved fastlæggelsen af mekanismerne for gennemførelse af renoveringsbølgen. Udvalget peger på, at modellen med miljøvenlige produktionsområder kan være en nyttig reference for inddragelse af produktionssektoren i renoveringsbølgen og mere generelt i gennemførelsen af den grønne pagt. Udvalget er parat til at samarbejde med Kommissionen om aktiviteterne i det nye observatorium for energifattigdom;
41.

Det Europæiske Regionsudvalg bemærker med bekymring, at frihandelsaftalernes fordele i dag ikke gavner alle regioner, at visse økonomiske sektorer ofte påvirkes negativt, og at SMV'erne ikke udnytter frihandelsaftalernes fulde potentiale og lider stærkere under virkningerne af illoyal konkurrence som følge af foranstaltninger, som visse tredjelande indfører. Udvalget beklager, at Kommissionens meddelelse ikke indeholder forslag til, hvordan de negative virkninger, som handelsaftalerne kan have, kan afbødes. Udvalget glæder sig dog over, at Kommissionen har til hensigt at udforme en række digitale værktøjer og onlineportaler for SMV'er, der skal hjælpe dem med at få adgang til disse aftaler, give dem nye muligheder for at få adgang til offentlige udbud og råde bod på førnævnte illoyale konkurrence;
7.

konstaterer, at mens problematikkerne og udfordringerne på uddannelsesområdet er fælles, er de redskaber og ressourcer, som de lokale og regionale myndigheder råder over, forskellige. Dertil kommer, at sidstnævnte ikke alle har samme administrative kapacitet, hvilket har direkte indflydelse på deres chancer for succes, når det gælder om at udforme og gennemføre forskellige uddannelsesstrategier og -politikker. Det er vigtigt at danne sig et overblik over de regionale behov på uddannelsesområdet og fremme specifikke politikker på dette område, der tager højde for den lokale kontekst. I denne forbindelse skal der udvikles redskaber, hvormed de lokale og regionale myndigheder kan lade sig inspirere af god praksis i andre lokalområder i EU. Udvikling af et tværeuropæisk system, hvor man registrerer de ressourcer, der er til rådighed i hver region, med henblik på en smidig og effektiv udnyttelse af disse, vil bidrage til gennemførelsen af det europæiske uddannelsesområde. Samarbejde er vigtigt for at levere uddannelsestjenester og undgå overlapninger. Kommissionen bør ved at udvikle og aktivt fremme en smidig, tilgængelig og let anvendelig samarbejdsramme støtte denne form for tilgang og sørge for at fjerne alle hindringer for samarbejdet;
56.

opfordrer Kommissionen til at fremsætte forslag om et nyt EU-direktiv om landbrugsjord for at dæmme op for det faldende indhold af organisk materiale i jorden, standse jorderosionen og prioritere livet i jordbunden i forbindelse med de forskellige former for landbrugspraksis;
23.

er enig i, at udgangspunktet for at stille ungdomsgarantien til rådighed for en ung bør være vedkommendes registrering hos en arbejdsformidling. For de NEET'er, som ikke er lette at komme i kontakt med, og som sandsynligvis ikke tilmelder sig en arbejdsformidling, bør forslaget dog se på muligheden for at definere andre tilgange til at håndhæve ungdomsgarantien inden for den samme tidsramme på fire måneder. Det er ligeledes vigtigt at mindske den administrative byrde for unge jobsøgende og holde antallet af kontaktpunkter nede på et absolut minimum. Med henblik herpå bør forslaget anbefale, at onlineregistrering gennem særlige e-platforme for ungdomsgarantien bliver standardproceduren. Myndighederne er imidlertid nødt til at sikre, at de grupper, der ikke kan nås via digitale kanaler, får en hensigtsmæssig støtte, og der bør gøres en indsats for proaktivt at sikre, at støtteberettigede unge tilmeldes ungdomsgarantien. Der bør også gøres en indsats for at øge kendskabet til ordningen blandt de unge, som allerede er under uddannelse. For at gøre det lettere for de unge at udnytte ungdomsgarantiens tilbud foreslås det endvidere, at uddannelsesudbydere får mulighed for at gøre de offentlige arbejdsformidlinger opmærksomme på sårbare unge, der kunne have brug for yderligere støtte til at finde beskæftigelse efter uddannelsens ophør. Derudover bør der være tale om en højere grad af automatisk informationsudveksling mellem uddannelsesudbydere og offentlige arbejdsformidlinger så unge, der forlader uddannelsessystemet, proaktivt henvises til og registreres hos ungdomsgarantien;
24.

holder fast ved, at pandemien, den grønne pagt og digitaliseringen er de vigtigste drivkræfter for forandring i den europæiske økonomi. Ændringer hilses velkommen, når de skaber målrettede resultater for miljøet og den fremtidige europæiske økonomiske udvikling. Arbejdstagerne skal have adgang til nye færdigheder i den nye æra med grøn og digital vækst for at opbygge modstandsdygtighed i overensstemmelse med de nye sektorer og vækstsektorer, således at et eventuelt misforhold mellem udbudte og efterspurgte kvalifikationer kan imødegås. Arbejdstagerne skal støttes gennem målrettet, skræddersyet vejledning på arbejdspladsen, og personer, der søger nye jobmuligheder, er mest opsatte på at tilegne sig nye færdigheder. Samtidig bør virksomhederne støttes i deres indsats for at rådgive de ansatte om mulighederne for at erhverve nye kvalifikationer;